
Fundamentinių mokslų fakulteto studijų komiteto
2026 m. spalio 12 d. posėdžio protokolu Nr. 10.151-1504
Informatikos inžinerijos krypties pirmosios ir antrosios pakopų studijų išorinio vertinimo rekomendacijų vykdymo planas
2026 m. spalio 7 d.
Planas skirtas Informatikos inžinerijos krypties studijoms tobulinti pagal SKVC ekspertinio vertinimo 2026 m. gegužės 17 d. išvadas Nr. SV4-33. Pagrindas – SKVC 2026 m. birželio 1 d. sprendimas Nr. SV5-37, Studijų direkcijos nurodytas 2026 m. liepos 14 d. akreditavimo įsakymas Nr. SV6-33 ir Studijų krypčių išorinio vertinimo metodikos 52.1 papunktis.
Taikymo apimtis: I pakopa – Informacinių sistemų inžinerija ir Multimedijos dizainas; II pakopa – Informacinės elektroninės sistemos, Informacijos ir informacinių technologijų sauga, Informacinių sistemų programų inžinerija, Skaitmeninė grafika ir animacija.
Programų SPK numato ir vykdo savo programoms taikomas priemones, stebi jų poveikį ir teikia rezultatus krypties paskesnės veiklos koordinatoriui. Koordinatorių ir jo mandatą nustato fakultetų administracija; juo gali būti paskirtas savianalizės darbo grupės vadovas. Koordinatorius sujungia abiejų pakopų informaciją. FSK patvirtintas planas perduodamas Studijų direkcijai paskelbti akademinei bendruomenei ir visuomenei.

	1.1 Studijų tikslai, rezultatai ir turinys
	Sistemingai stebėti įgyvendintų studijų programos pakeitimų veiksmingumą, derinant darbo rinkos analizę, alumnų atsiliepimus ir darbdavių įžvalgas, bei aiškiai komunikuoti patobulinimus studentams ir suinteresuotosioms šalims.
	Kasmet SPK aptarti darbo rinkos poreikius, alumnų ir darbdavių grįžtamąjį ryšį; įvertinti ankstesnių turinio pakeitimų poveikį studijų rezultatams. Studentams ir partneriams paskelbti pakeitimus bei jų pagrindimą.
	Pirmoji peržiūra iki 2027-06-30; toliau kasmet.
	Programų SPK; katedros; socialiniai partneriai; už absolventų karjeros duomenis atsakingas padalinys.
	I ir II pakopos. Įrodymai: SPK protokolai, duomenų analizė, pakeitimų ir jų poveikio suvestinė, informavimo įrašai.

	1.2 Studijų tikslai, rezultatai ir turinys
	Toliau plėtoti lanksčius studijų kelius, aktyviau skatinant individualius studijų planus, mikrokredencialų (micro-credentials), ilgalaikes mobilumo formas (jei jos neįmanomos – trumpalaikes) ir pasirenkamuosius modulius, leidžiančius studentams pritaikyti savo kompetencijas konkrečioms darbo rinkos nišoms.
	Peržiūrėti individualių studijų planų ir pasirenkamųjų dalykų galimybes; su Studijų direkcija įvertinti mikrokredencialų taikymą. Suderinti ilgalaikio, o kai jis neįmanomas – trumpalaikio mobilumo studijų ir kreditų įskaitymo galimybes; parengti studentams atmintinę.
	Galimybių peržiūra iki 2027-03-31; taikymas nuo 2027–2028 m. m.
	Programų SPK; studijų prodekanai; Studijų direkcija; už tarptautinius ryšius atsakingas padalinys.
	I ir II pakopos. Įrodymai: peržiūros išvados, atmintinė, individualių planų ir mobilumo taikymo suvestinė. Sąsaja su 3.1 priemone.

	1.3 Studijų tikslai, rezultatai ir turinys
	Spręsti nustatytus darbo rinkos reikalaujamų kompetencijų trūkumus, didinant praktikos specialistų iš industrijos įtraukimą į studijų programų rengimą, dėstymą ir projektų priežiūrą, ypač pažangių ir specializuotų dalykų srityse.
	Su darbdaviais nustatyti trūkstamas kompetencijas ir atnaujinti atitinkamų dalykų turinį. Kiekvienai programai parengti praktikų dalyvavimo dėstyme ir projektų konsultavime planą; numatyti bent vieną specializuotą veiklą per studijų metus.
	Kompetencijų peržiūra iki 2027-06-30; veiklos kasmet.
	Programų SPK; dalykus vykdančios katedros; socialiniai partneriai.
	I ir II pakopos. Įrodymai: kompetencijų suvestinė, atnaujintos dalykų kortelės, praktikų veiklų ir studentų grįžtamojo ryšio įrašai.

	2.1 Mokslo ir studijų veiklos sąsajos
	Stiprinti tarptautinį mokslinių tyrimų rezultatų ir mokslo integravimo į studijas praktikos lyginamąjį vertinimą Informatikos inžinerijos srityje, lyginant su panašiais Europos technologijų universitetais.
	Pasirinkti bent du palyginamus Europos technologijų universitetus ir palyginti mokslinių tyrimų rezultatų bei tyrimų integravimo į studijas praktiką. SPK ir katedrose aptarti perimtinas praktikas ir numatyti jų taikymą.
	Palyginimas iki 2027-12-31; atnaujinimas iki 2028-06-30.
	Krypties paskesnės veiklos koordinatorius; katedros; programų SPK; už mokslą atsakingi fakultetų atstovai.
	I ir II pakopos. Įrodymai: palyginamoji analizė, sprendimai ir pritaikytų praktikų pavyzdžiai.

	2.2 Mokslo ir studijų veiklos sąsajos
	Didinti studentų mokslinių tyrimų rezultatų matomumą, ypač per studentų konferencijas, tyrimų pristatymus, publikacijas ar taikomųjų inovacijų renginius.
	Kasmet organizuoti studentų tyrimų pristatymus arba užtikrinti dalyvavimą studentų konferencijose. Atrinkti viešintinus darbus ir rezultatus, laikantis autorystės, duomenų apsaugos ir intelektinės nuosavybės reikalavimų.
	Nuo 2026–2027 m. m.; suvestinė kasmet iki birželio 30 d.
	Programų SPK; katedros; darbų vadovai; už komunikaciją atsakingi fakultetų atstovai.
	I ir II pakopos. Stebėti dalyvių, pristatymų ir publikacijų skaičių pagal programas; saugoti viešinimo nuorodas.

	2.3 Mokslo ir studijų veiklos sąsajos
	Sudaryti daugiau struktūruotų galimybių bakalauro studijų studentams įsitraukti į su moksliniais tyrimais susijusias veiklas ne tik baigiamojo darbo rengimo metu.
	Pirmosios pakopos studentams pasiūlyti tyrimų temas, laboratorijų veiklas ir projektines užduotis iki baigiamojo darbo rengimo. Kiekvienoje bakalauro programoje numatyti bent vieną tokią galimybę per studijų metus ir informuoti studentus.
	Veiklų sąrašas iki 2027-02-28; įgyvendinimas kasmet.
	Pirmosios pakopos programų SPK; katedros; tyrimų grupių ir projektų vadovai.
	I pakopa. Įrodymai: pasiūlytų veiklų sąrašai, dalyvavusių studentų skaičius ir darbų rezultatai.

	2.4 Mokslo ir studijų veiklos sąsajos
	Toliau stiprinti mokslinių tyrimų projektų, doktorantūros studijų ir magistro darbų temų integraciją.
	Kasmet parengti magistro darbų temų, susietų su vykdomais tyrimų projektais ir doktorantūros tyrimais, sąrašą. Numatyti bendrus magistrantų, doktorantų ir projektų tyrėjų seminarus bei konsultacijas.
	Temų peržiūra iki 2027-02-28; toliau kasmet prieš temų tvirtinimą.
	Antrosios pakopos programų SPK; katedros; projektų ir doktorantų vadovai.
	II pakopa. Įrodymai: temų sąrašai, projektų sąsajos, seminarų įrašai ir dalyvių suvestinės.

	3.1 Studentų priėmimas ir parama
	Įdiegti struktūrinius elementus, kurie skatintų išvykstančių studentų mobilumą.
	Kiekvienoje programoje nustatyti tinkamus mobilumo laikotarpius, partnerių dalykų atitikmenis ir išankstinio kreditų įskaitymo sąlygas. Organizuoti tikslines konsultacijas, informuoti apie finansavimą ir trumpalaikes alternatyvas; kasmet vertinti išvykusių studentų dalį.
	Mobilumo sprendimai iki 2027-03-31; peržiūra kasmet.
	Programų SPK; studijų prodekanai; už tarptautinius ryšius atsakingas padalinys.
	I ir II pakopos. Prioritetinė trūkumų šalinimo priemonė. Įrodymai: mobilumo laikotarpių ir atitikmenų suvestinė, konsultacijų bei mobilumo rodikliai.

	3.2 Studentų priėmimas ir parama
	Parengti veiksmingą planą studijų nutraukimo (iškritimo) rodikliams mažinti, nes tai yra labai reikšminga problema.
	Išanalizuoti studijų nutraukimo priežastis pagal programą, kursą ir kohortą, ypač Multimedijos dizaino programoje. Parengti prevencijos planą: ankstyvas sunkumų nustatymas, individualus kontaktas, konsultacijos, mentorystė ir pagalbos nukreipimas. Nustatyti pradinius rodiklius ir SPK patvirtinti mažinimo tikslus; poveikį vertinti kas semestrą.
	Priežasčių analizė ir prevencijos planas iki 2027-01-31; įgyvendinimas nuo 2027 m. pavasario semestro.
	Programų SPK; studijų prodekanai; katedros; studentų akademinės ir psichologinės pagalbos funkcijas vykdantys padaliniai.
	I ir II pakopos; ypatingas dėmesys Multimedijos dizainui. Prioritetinė trūkumų šalinimo priemonė. Įrodymai: prevencijos planas, anonimizuota pagalbos suvestinė, studijų nutraukimo rodiklių pokytis.

	3.3 Studentų priėmimas ir parama
	Sukurti sistemingą stebėsenos sistemą, integruojančią priėmimo duomenis, studijų nutraukimo rodiklius, akademinės pažangos statistiką ir dalyvavimo mobilumo programose tendencijas, siekiant pagrįsti sprendimų priėmimą duomenimis ir užtikrinti ilgalaikį studijų programų tvarumą.
	Parengti bendrą priėmimo, studijų nutraukimo, akademinės pažangos ir mobilumo rodiklių suvestinę, atskiriant programas, pakopas ir kohortas. Sutarti vienodas rodiklių apibrėžtis; SPK analizuoti duomenis kas semestrą ir protokoluoti sprendimus.
	Rodiklių sistema iki 2027-03-31; analizė kas semestrą.
	Krypties paskesnės veiklos koordinatorius; programų SPK; studijų prodekanai; Studijų direkcija.
	I ir II pakopos. Įrodymai: rodiklių aprašas, suvestinės ir duomenimis pagrįsti SPK sprendimai. Sąsaja su 3.2 priemone.

	3.4 Studentų priėmimas ir parama
	Toliau stiprinti ankstyvąją akademinę orientaciją pirmosios pakopos studijose, taikant įstojančių studentų kompetencijų diagnostinį vertinimą ir, prireikus, siūlant tikslines išlyginamąsias studijas ar pagalbos modulius matematikos, programavimo ar skaitmeninių pagrindų srityse.
	Įvertinti pirmakursių matematikos, programavimo ir skaitmeninių pagrindų pasirengimą; nustatyti pagalbos poreikį ir pasiūlyti konsultacijas ar išlyginamąsias veiklas. Po pirmojo semestro įvertinti pagalbos dalyvių pažangą.
	Pasirengimas iki 2027-06-30; taikymas nuo 2027–2028 m. m. pradžios.
	Pirmosios pakopos programų SPK; pagrindinius dalykus dėstančios katedros; studijų prodekanai.
	I pakopa. Įrodymai: diagnostinio vertinimo suvestinė, pagalbos veiklų planas ir pažangos analizė.

	3.5 Studentų priėmimas ir parama
	Didinti studentų įsitraukimą į institucinius kokybės užtikrinimo procesus, įskaitant dalyvavimą rengiant savianalizės dokumentus ir struktūruotas grįžtamojo ryšio konsultacijas.
	Kviesti studentų atstovus į rekomendacijų įgyvendinimo ir programų peržiūros svarstymus; bent kartą per semestrą organizuoti struktūruotą konsultaciją su studentais. Į savianalizės ir pažangos rengimą įtraukti studentų įžvalgas; pranešti, į kokius pasiūlymus atsižvelgta.
	Nuo 2026–2027 m. m.; kas semestrą.
	Programų SPK; studentų atstovai; krypties paskesnės veiklos koordinatorius.
	I ir II pakopos. Įrodymai: konsultacijų įrašai, pasiūlymų ir atsako suvestinė, SPK protokolai.

	4.1 Studijavimas, studijų pasiekimai ir absolventų užimtumas
	Sistemininti formuojamojo vertinimo grįžtamąjį ryšį, studentų savęs vertinimą ir studijų pažangos planavimo praktikas visose studijų dalyse ir programose, užtikrinant nuoseklumą, savalaikiškumą, pedagoginę naudą ir struktūruotą studentų pažangos stebėseną.
	Dalykų kortelėse ir Moodle aprašuose numatyti formuojamojo grįžtamojo ryšio būdus ir teikimo terminus, studentų savęs vertinimą bei pažangos aptarimą. SPK peržiūrėti taikymo pavyzdžius ir studentų vertinimą, prireikus koreguoti praktiką.
	Peržiūra iki 2027-06-30; taikymas nuo 2027–2028 m. m.; vertinimas kas semestrą.
	Programų SPK; dalykų dėstytojai; katedros.
	I ir II pakopos. Įrodymai: dalykų kortelės, Moodle veiklų pavyzdžiai, studentų grįžtamojo ryšio suvestinė.

	4.2 Studijavimas, studijų pasiekimai ir absolventų užimtumas
	Stiprinti alumnų ir absolventų karjeros duomenų panaudojimą studijų turinio peržiūrai ir strateginiam planavimui studijų krypčių lygmeniu.
	Suderinti alumnų ir absolventų karjeros duomenų surinkimą bei panaudojimą krypties lygmeniu. Kasmet su darbdavių ir alumnų atstovais aptarti programų aktualumą; nustatytus poreikius susieti su konkrečiais turinio pakeitimais.
	Pirmoji krypties analizė iki 2027-06-30; toliau kasmet.
	Programų SPK; krypties paskesnės veiklos koordinatorius; už absolventų karjeros duomenis atsakingas padalinys.
	I ir II pakopos. Įrodymai: karjeros duomenų analizė ir sprendimų suvestinė. Sąsaja su 1.1 priemone.

	4.3 Studijavimas, studijų pasiekimai ir absolventų užimtumas
	Reguliariai organizuoti prevencinius mokymus studentams ir darbuotojams akademinio sąžiningumo, etiško skaitmeninių priemonių naudojimo, plagijavimo prevencijos ir atsakingo generatyviojo dirbtinio intelekto naudojimo klausimais.
	Kasmet pasiūlyti studentams ir dėstytojams mokymus apie akademinį sąžiningumą, plagijavimo prevenciją, etišką skaitmeninių priemonių ir generatyviojo DI naudojimą. Dalykų aprašuose paaiškinti leidžiamą DI naudojimą ir autorystės deklaravimą.
	Pirmieji mokymai iki 2027-05-31; aprašų peržiūra iki 2027-06-30; toliau kasmet.
	Katedros; programų SPK; universiteto mokymų ir akademinio sąžiningumo funkcijas vykdantys padaliniai.
	I ir II pakopos. Įrodymai: mokymų medžiaga, dalyvių suvestinės ir atnaujinti dalykų aprašai.

	4.4 Studijavimas, studijų pasiekimai ir absolventų užimtumas
	Tobulinti apeliacijų ir skundų analizės dokumentavimą, įskaitant tai, kaip gauti rezultatai panaudojami studijų kokybės gerinimui.
	Parengti anonimizuotą apeliacijų ir skundų analizės suvestinę, nurodant problemų pobūdį, sprendimus ir prevencinius veiksmus. FSK ir SPK aptarti sistemines problemas bei fiksuoti studijų kokybės pakeitimus, saugant asmens duomenis.
	Analizės tvarka iki 2027-03-31; suvestinė kasmet.
	Studijų prodekanai; FSK; programų SPK; skundus ir apeliacijas nagrinėjantys atsakingi asmenys.
	I ir II pakopos. Įrodymai: anonimizuota analizė ir korekcinių veiksmų protokolai.

	4.5 Studijavimas, studijų pasiekimai ir absolventų užimtumas
	Plėtoti labiau matomas studijų programų lygmens priemones, skirtas užtikrinti įtraukią prieigą prie studijų, įskaitant būsimų studentų su negalia ar specialiaisiais ugdymosi poreikiais pritraukimą.
	Peržiūrėti programų viešą informaciją apie studijų prieinamumą ir pagalbos kontaktus; į studentų pritraukimo veiklas įtraukti informaciją asmenims su negalia ar specialiaisiais poreikiais. Su atsakingais padaliniais įvertinti mokymosi medžiagos ir vertinimo pritaikymo galimybes.
	Informacijos peržiūra iki 2027-03-31; priemonių įvertinimas iki 2027-06-30; toliau kasmet.
	Programų SPK; studijų prodekanai; už įtrauktį, studentų priėmimą ir komunikaciją atsakingi padaliniai.
	I ir II pakopos. Įrodymai: atnaujinta informacija, konsultacijų ir pritaikymo priemonių suvestinė.

	5.1 Dėstytojai
	Numatyti aiškią pavaduojamumo procedūrą ilgo ar staigaus dėstytojų nebuvimo atvejais (mokymosi medžiagos dalijimosi metodika, pavaduojančių dėstytojų planas, darbo krūvio paskirstymo sprendimai ir pan.).
	Katedrose parengti dėstytojų pavadavimo planą, apimantį ilgalaikį ir netikėtą nebuvimą, prieigą prie studijų medžiagos, galimus pavaduotojus ir darbo krūvio perskirstymą. Užtikrinti, kad būtina medžiaga būtų prieinama įgaliotiems pavaduotojams.
	Planai iki 2027-02-28; atnaujinimas prieš kiekvienus studijų metus.
	Katedrų vedėjai; studijų prodekanai; programų SPK.
	I ir II pakopos. Įrodymai: pavadavimo planai, medžiagos prieigos tvarka ir taikymo atvejai.

	5.2 Dėstytojai
	Toliau plėtoti dėstytojų mokymus minkštųjų įgūdžių srityje.
	Nustatyti dėstytojų komunikavimo, komandinio darbo, konfliktų sprendimo ir įtraukiojo dėstymo kompetencijų tobulinimo poreikį. Kasmet sudaryti mokymų planą ir aptarti, kaip mokymų rezultatai pritaikyti dėstyme.
	Poreikio ir mokymų planas iki 2027-03-31; mokymai kasmet.
	Katedrų vedėjai; programų SPK; dėstytojų kompetencijų tobulinimą organizuojantis padalinys.
	I ir II pakopos. Įrodymai: poreikių suvestinė, dalyvavimo mokymuose duomenys ir pritaikymo pavyzdžiai.

	6. Studijų materialieji ištekliai
	Ekspertų rekomendacijų šiai sričiai nepateikta.
	Tęsti įprastą studijų išteklių poreikio ir prieinamumo peržiūrą.
	Kasmet.
	Katedros; studijų prodekanai.
	I ir II pakopos. Tęstinė kokybės palaikymo veikla; papildoma ekspertų rekomendacija neformuluojama.

	7.1 Studijų kokybės valdymas ir viešinimas
	Peržiūrėti vidines politikas, susijusias su studentų grįžtamuoju ryšiu, siekiant maksimaliai padidinti proceso efektyvumą ir duomenų kokybę.
	Su Studijų direkcija peržiūrėti studentų grįžtamojo ryšio rinkimo ir panaudojimo praktiką: apklausų apimtį, atsakomumą, reprezentatyvumą ir rezultatų aptarimą. Derinti apklausas su struktūruotomis konsultacijomis; studentams pateikti atsaką apie priimtus sprendimus.
	Peržiūra iki 2027-06-30; poveikio vertinimas kas semestrą.
	Programų SPK; Studijų direkcija; studentų atstovai; studijų prodekanai.
	I ir II pakopos. Įrodymai: peržiūros išvados, atsakomumo rodikliai ir studentams paskelbti sprendimai.

	7.2 Studijų kokybės valdymas ir viešinimas
	Tobulinti savianalizės suvestinę (SER), įtraukiant daugiau sistemos veikimo demonstravimo pavyzdžių, pereinant nuo sistemos egzistavimo prie jos efektyvumo vertinimo, skiriant dėmesį pagrindiniams iššūkiams, jų rodikliams, taikomų mažinimo priemonių veiksmingumui, taip pat suinteresuotųjų šalių dalyvavimo ir tęstinių veiksmų ilgalaikiam poveikiui.
	Sukurti bendrą rekomendacijų įgyvendinimo įrodymų registrą; kiekvienai priemonei fiksuoti pradinę būklę, atliktus veiksmus ir poveikį. SPK ataskaitose ir būsimoje savianalizėje pateikti rodiklių pokyčius bei socialinių dalininkų indėlį. Parengti bendrą abiejų pakopų pažangos ataskaitą.
	Registras iki 2027-01-31; tarpinė analizė kasmet; pažangos ataskaitos projektas iki 2028-09-30.
	Krypties paskesnės veiklos koordinatorius; programų SPK; FSK; studijų prodekanai; Studijų direkcija.
	I ir II pakopos. Įrodymai: registras, poveikio analizė ir pažangos ataskaita. Teikimas SKVC – ne vėliau kaip po 2,5 metų nuo akreditavimo; tiksli data tikslinama pagal įsakymą.


Plano įgyvendinimo stebėsena: SPK priemonių vykdymą aptaria bent kartą per semestrą, metinėse ataskaitose fiksuoja rezultatą ir įrodymus. Krypties koordinatorius kasmet iki rugsėjo 30 d. parengia bendrą pažangos suvestinę; neįgyvendintų priemonių priežastys ir siūlomi pakeitimai teikiami FSK. Patvirtintus plano pakeitimus Studijų direkcija skelbia kartu su atnaujintu planu.
Santrumpos: SPK – studijų programos komitetas; FSK – fakulteto studijų komitetas; SKVC – Studijų kokybės vertinimo centras; DI – dirbtinis intelektas. Atsakingas koordinatorius ir konkretūs priemonių vykdytojai įvardijami tvirtinant planą; bendros priemonės derinamos su jas vykdančiais padaliniais.
